Քուքենհոֆ (Հոլանտա)

Քուքենհոֆ, ծաղիկներու պարտէզ՝ Հոլանտայի մէջ: Ճանչցուած է նաեւ Եւրոպայի պարտէզ անունով: Համաշխարհային ճանաչում ունեցող ծաղիկի պարտէզներէն է։ Աւելի քան եօթը հեկտար տարածութիւն ունեցող այս պարտէզին մէջ ամէն տարի կը ցանուի մօտաւորապէս եօթը միլիոն սոխ` ցուցադրելու համար հոլանտական ծաղիկներուն ամէնէն գեղեցիկ հաւաքածոն: Այս ծաղիկները ԺԷ. դարուն այնքան յարգի էին Հոլանտայի մէջ, որ անոնք իբրեւ դրամ կը գործածուէին: Պարտէզին մէջ կը ցուցադրուին կակաչի 800 տեսակներ: Սկզբնական շրջանին Քուքենհոֆ, որ կը նշանակէ բանջարանոց, կը գործածուէր մշակելու համար պտուղներ եւ բանջարեղէններ` նշանաւոր ազնուական կնոջ մը խոհանոցին անձնակազմին համար: 1641-ին հոն կը շինուի պալատ մը, եւ անոր շրջակայքը կը փոխուի: ԺԹ. դարու կէսերուն անիկա կը ստանայ անգլիական պարտէզի մը կերպարանքը: Այցելուներ 2017-ին պարտէզը 1.4 միլիոն զբօսաշրջիկ ընդունած է: Պատկերասրահ Աղբիւրներ Keukenhof - Official Website of Keukenhof Park Keukenhof Gardens Creative Commons Photo Slideshow Archived 2011-07-15 at the Wayback Machine. Keukenhof Gardens Tours and Photos Keukenhof Christmas Fair Archived 2013-02-22 at Archive.is - Official Website of Keukenhof Christmas Fair Ծանօթագրութիւններ